Երկրորդ բանախօսն էր Արի Թօփուզխանեան, որ ներկայացուց Արման Շերէֆի հրատարակած Հայաստանի Եւ Աշխարհի Հայութեան Պատմութեան Հանրագիտարանը, գրուած ֆրաանսերէն եւ անգլերէն լեզուներով։ Այս ինքնատիպ ու մեծածաւալ գիրքին լոյս տեսնելուն նպատակն է օտարներուն ծանօթացնել մեր ազգին աշխարհի մատուցած քաղաքակրթութիւնը՝ թղթադրամներու, նամակադրոշմներու, բաժնեթուղթերու, բացիկներու գունաւոր նկարներուն եւ զանոնք բացատրող հակիրճ նշումներուն միջոցաւ։